\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 602-01/22-13/01

URBROJ: 2158-110-01-22-4

Osijek, 7. listopada 2022.

# **NATJEČAJ ZA UPIS U**

**PROGRAM OSPOSOBLJAVANJA**

**ZA POSLOVE VODITELJA SPORTSKE ANIMACIJE**

Kineziološki fakultet Osijek organizira provedbu programa osposobljavanja za obavljanje poslova **VODITELJA SPORTSKE ANIMACIJE.**

Navedeni program osposobljavanja predstavlja osnovnu (početnu) razinu osposobljenosti za obavljanje stručnih poslova u sportskoj animaciji.

 **PREDVIĐENA DINAMIKA REALIZACIJE PROGRAMA**

Program će biti realiziran u tri dijela:

1. dio programa (specijalnost – 70 sati) – Osijek, studeni – prosinac 2022.
2. dio programa (opće programske osnove – 80 sati) – Osijek, veljača/ožujak 2023.
3. dio programa (specijalnost – 50 sati) – Osijek, ožujak – svibanj 2023.

Praktična nastava (100 sati) realizirat će se tijekom 2022. i 2023. godine

**Polaznici će biti naknadno obaviješteni o mjestu i vremenu održavanja nastave u ostalim terminima**

**STRUČNI VODITELJ PROGRAMA**

doc. dr. sc. Josip Cvenić

**OBLIK NASTAVE I TRAJANJE PROGRAMA**

Redovita nastava /300 sati i/ili konzultativno-instruktivna nastava

**NASTAVNE CJELINE**

1. Osnove anatomije i fiziologije

2. Osnove pedagoških i komunikacijskih vještina

3. Osnovni principi vježbanja

4. Osnove sportske rekreacije i animacije

5. Osnove metodike grupnih programa vježbanja

6. Osnove metodike kinezioloških sadržaja u sportskoj animaciji

7. Zaštita na radu

8. Praktična nastava

**KOMPETENCIJE KOJE POLAZNIK STJEČE ZAVRŠETKOM PROGRAMA**

Završetkom programa osposobljavanja za poslove VODITELJA SPORTSKE ANIMACIJE polaznici stječu kompetencije za podučavanje osnovnih elemenata tehnike i obavljanje stručnih poslova u sportskoj animacij.

**UVJETI ZA UPIS U PROGRAM**

U program osposobljavanja za voditelja sportske animacije mogu se upisati polaznici koji imaju:

a) minimalno završenu trogodišnju srednju školu,

b) specifična vještine i znanja iz područja sportske rekreacije koje je polaznik stekao kroz neformalno učenje i/ili bavljenje sportom te koje dokazuje kroz prijemni ispit

c) liječničko uvjerenje o zdravstvenoj sposobnosti za poslove voditelja sportske animacije

Polaznici su dužni prije početka programa osposobljavanja demonstrirati određene elemente (prijemni ispit) s kojima se provjerava njihova razina pripremljenosti za praćenje programa.

**PRIJEMNI ISPIT**

Kandidati su dužni prije početka programa položiti određene testove kojima se provjerava njihova razina motoričkih vještina i tehničkih znanja i pripremljenosti za praćenje programa. Prijemni ispit održat će se prije upisa prvog dana programa, a sadržava:

1. Demonstracija plivačkih tehnika (kraul, prsno)
2. Demonstracija plesnih vještina
3. Demonstracija tehnike trčanja.

**PRIJAVA I DOKUMENTI POTREBNI ZA UPIS**

- kratki životopis

- ispunjena prijavnica – upisnica u program osposobljavanja

- preslika domovnice

- preslika osobne iskaznice

- preslika rodnog lista (izvadak iz matične knjige rođenih)

- ovjerena preslika svjedodžbe ili diplome kao dokaz o prethodno završenoj srednjoj školi, stručnom studiju ili sveučilišnom studiju

- potvrda o uplati prve rate ili cjelokupne školarine

**ODOBRENJE ZA RAD**

Rješenje Ministarstva znanosti, obrazovanja i sporta o odobrenju izvođenja Programa osposobljavanja za poslove voditelja sportske animacije, KLASA: P/I-602-07/22-03/00325, URBROJ:533-05-22-0002 od 17. lipnja 2022.

**JAVNA ISPRAVA PO ZAVRŠENOM OBRAZOVANJU**

Po završetku programa osposobljavanja i uspješno položenim ispitima polaznik dobiva **Uvjerenje o osposobljavanju za poslova voditelja sportske animacije** koje se upisuje u e-radnu knjižicu.

**ORGANIZACIJA NASTAVE I OPREMA**

Program će realizirati verificirani predavači. Raspored predavanja i vježbi polaznici će dobiti prije početka realizacije programa. Polaznici trebaju ponijetiosobnu sportsku opremu.

**CIJENA PROGRAMA**

Cijena PROGRAMA OSPOSOBLJAVANJA za obavljanje poslova voditelja sportske animacije kojeg provodi Kineziološki fakultet Osijek, iznosit će 8.000,00 kuna za grupu od 20 polaznika.

NAPOMENA: u slučaju da se prijavi manji broj od potrebnih 20 kandidata postoji mogućnost da provođenje programa započne, međutim, u tom slučaju cijena programa će se korigirati o čemu ćete biti pravovremeno obaviješteni.

**SMJEŠTAJ I PREHRANA**

Troškovi prijevoza, smještaja i prehrane u vlastitom su aranžmanu